ম্যাচের ১৬ মিনিটে প্রথম গোল চোট সারিয়ে ফেরা সের্জিও আগুয়েরোর। পরে ব্যবধান বাড়ান নাইজিরিয়ার ১৯ বছরের নতুন স্ট্রাইকার  কেলেচি ইয়েনাচো এবং কেভিন দ্য ব্রুইনি। ম্যাচের পর পেলেগ্রিনি বলেছেন, ‘‘দলের এই জয় ইতিবাচক। তবে মরসুমের যে পর্বে আমরা এসে দাঁড়িয়েছি, সেখানে দলের পারফরম্যান্সে ধারাবাহিকতা বজায় রাখা অনেক বেশি গুরুত্বপূর্ণ হয়ে দাঁড়িয়েছে। আমি তার ওপর জোর দিচ্ছি। ফুটবলাররা এই সময়ে আত্মবিশ্বাস হারিয়ে ফেললে সমস্যাহবে। তা নিয়ে সতর্ক হতে হবে।’’
অন্য ম্যাচে আর্সেনাল ৩-১ গোলে ম্যাচ শেষ করেছে স্যান্ডারল্যান্ডের বিরুদ্ধে। চোটের কারণে খেলেননি অ্যালেক্সিস স্যাঞ্চেজ। ম্যাচের ১৭ মিনিটে লেন্‌স গোল করে এগিয়ে দেন স্যান্ডারল্যান্ডকে। ২৫ মিনিটে ম্যাচে সমতা ফেরান হোয়াও ক্যাম্পবেল। পরে গোল করেন র‌্যামজে এবং জিহু। নরউইচ সিটির বিরুদ্ধে বিরতি পর্যন্ত গোল করতে পারেনি ম্যাঞ্চেস্টার ইউনাইটেড।